Αριθ. C 307/26 Επίσημη Εφημερίδα των Ευρωπαϊκών Κοινοτήτων 
Σελίδα 4, σημείο 3.1 
Να αντικατασταθεί το σημείο 3.1 από το ακόλουθο κείμενο: 
«Το άρθρο 3 είναι αποτέλεσμα πολιτικού συμβιβασμού. Η ΟΚΕ πρέπει να διαπιστώσει ότι η μέθοδος που 
επιλέχθηκε δεν συμφωνεί με το πνεύμα και τους κανόνες των συνθηκών. Εξάλλου, ο πολύπλοκος 
χαρακτήρας του δημιουργεί προβλήματα ερμηνείας και εφαρμογής.» 
Αιτιολογία 
Η τροπολογία αυτοαιτιολογείται. 
Αποτέλεσμα της ψηφοφορίας 
Ψήφοι υπέρ: 5, ψήφοι κατά: 75, αποχές: 10. 
Σελίδα 6, σημείο 5.2 
Να αντικατασταθεί το κείμενο του σημείου 5.2 από το ακόλουθο κείμενο: 
« Η ΟΚΕ εύχεται τα εθνικά κοινοβούλια και οι αρμόδιες κοινοτικές αρχές να επιτρέψουν στην Κοινότητα να 
διαθέτει ίδιους πόρους και στο Ευρωπαϊκό Κοινοβούλιο να διαδραματίσει το ρόλο που του αρμόζει σε θέματα 
προϋπολογισμού.» 
Αποτέλεσμα της ψηφοφορίας 
Ψήφοι υπέρ: 28, ψήφοι Κατά: 65, αποχές: 13. 
Γνωμοδότηση για τις σχέσεις μεταξύ της Ευρωπαϊκής Οικονομικής Κοινότητας και της 
Γιουγκοσλαβίας 
(84/C 307/10) 
Α. ΝΟΜΙΚΗ ΒΑΣΗ ΤΗΣ ΓΝΩΜΟΔΟΤΗΣΗΣ 
Στις 25 Οκτωβρίου 1983, η Οικονομική και Κοινωνική Επιτροπή αποφάσισε, σύμφωνα με το 
άρθρο 20 παράγραφος 4 του εσωτερικού της κανονισμού να εκδώσει γνωμοδότηση σχετικά με 
το ακόλουθο θέμα: «Οι σχέσεις μεταξύ της Ευρωπαϊκής Οικονομικής Κοινότητας και της 
Γιουγκοσλαβίας». 
Διαδικασία: 
Το Τμήμα Εξωτερικών Σχέσεων, στο οποίο ανατέθηκε η προετοιμασία των εργασιών, υιοθέτησε 
τη γνωμοδότηση του στις 11 Σεπτεμβρίου 1984. Εισηγητής ήταν ο. κ. Stahlmann. 
Β. ΓΝΩΜΟΔΟΤΗΣΗ ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ 
Η ΟΚΕ υιοθέτησε, ομόφωνα εκτός από τρεις αποχές, την ακόλουθη γνωμοδότηση κατά τη 219η 
σύνοδο ολομέλειας της που πραγματοποιήθηκε στις 26 και 27 Σεπτεμβρίου 1984, συνεδρίαση 
της 27ης Σεπτεμβρίου. 
1. Η ΟΚΕ έχει τη γνώμη ότι η οικονομική κατάσταση της Γιουγκοσλαβίας -που είναι 
σημαίνουσα χώρα της Μεσογείου και σημαντική αδέσμευτη χώρα - θα πρέπει να ενισχυθεί. Η 
χώρα αυτή έχει ιδιαίτερη σημασία σαν κρίκος μεταξύ της Ελλάδας και των άλλων χωρών της 
Κοινότητας. Επιπλέον, μεγάλος αριθμός γιουγκοσλάβων υπηκόων εργάζεται στα κράτη μέλη 
της Κοινότητας. Τέλος, η Γιουγκοσλαβία αποτελεί σημαντική αγορά για τις εξαγωγές της 
Κοινότητας. 
19. 11. 84 Επίσημη Εφημερίδα των Ευρωπαϊκών Κοινοτήτων Αριθ. C 307/27 
2. Η ΟΚΕ είναι βέβαια ότι η αναθέρμανση της γιουγκοσλαβικής οικονομίας, με στόχο μια 
πραγματική οικονομική ανάπτυξη και τη βελτίωση της κατάστασης της απασχόλησης, έχει 
εξαιρετική σημασία και ότι η Κοινότητα μπορεί να συμβάλει ουσιαστικά στην επίτευξη του 
στόχου αυτού, εντείνοντας τη συνεργασία μεταξύ της Κοινότητας και της Γιουγκοσλαβίας. 
3. Η σύμβαση συνεργασίας του 1980 προσφέρει τις προϋποθέσεις για μια εκτεταμένη 
συνεργασία. Θα πρέπει ωστόσο να αξιοποιηθούν όλες οι δυνατότητες που προσφέρει η σύμβαση 
αυτή. 
4. Τα σημεία της σύμβασης που προβλέπουν ανώτατες ποσότητες εισαγωγής και ανώτατα 
ενδεικτικά όρια εμποδίζουν, ακόμη κι αν εφαρμοστούν με ελαστικότητα, την επέκταση των 
εξαγωγών εμπορευμάτων στα οποία η Γιουγκοσλαβία είναι ανταγωνιστική. Οι ανώτατες 
ποσότητες και τα ανώτατα όρια που έχουν καθοριστεί για ορισμένα βιομηχανικά προϊόντα στη 
σύμβαση συνεργασίας θα μπορούσαν, π.χ., να αυξηθούν κατά ένα μεγαλύτερο ποσοστό από το 
προβλεπόμενο 5 % το χρόνο. 
5. Η Επιτροπή θα μπορούσε να υποστηρίζει τις γιουγκοσλαβικές επιχειρήσεις στις προσπά­
θειες τους να διαθέσουν εμπορεύματα στα κράτη μέλη της Κοινότητας, τα οποία απορροφούν 
μέχρι σήμερα μόνο ένα μικρό ποσοστό των συνολικών εξαγωγών της Γιουγκοσλαβίας, π.χ. 
συμβάλλοντας οικονομικά στη διοργάνωση σεμιναρίων μάρκετινγκ, διαφημιστικών εβδομά­
δων και άλλων ανάλογων εκδηλώσεων. 
6. Η Κοινότητα θα πρέπει να μεριμνήσει ώστε η επικείμενη διεύρυνση της να μην έχει ως 
αποτέλεσμα να περιοριστούν ακόμη περισσότερο οι δυνατότητες διάθεσης των παραδοσιακών 
γεωργικών προϊόντων της Γιουγκοσλαβίας. Αυτό θα πρέπει να γίνει στα πλαίσια της κοινοτικής 
μεσογειακής πολιτικής. 
7. Προϋπόθεση για μια καρποφόρα και συνεχή συνεργασία της Γιουγκοσλαβίας με επιχει­
ρήσεις της Κοινότητας είναι ότι οι γιουγκοσλαβικές επιχειρήσεις θα εφαρμόζουν πιστά τους 
όρους των συμβάσεων, θα τηρούν τις προθεσμίες, τις τιμές και θα διαθέτουν την ποιότητα που 
έχουν υποσχεθεί. Οι γιουγκοσλαβικές επιχειρήσεις θα πρέπει να αποφεύγουν τακτικές που θα 
μπορούσαν να διαταράξουν τη συνεργασία, όπως π.χ. οι πρακτικές ντάμπινγκ και οι εξαγωγές 
προϊόντων που είναι απομιμήσεις εμπορικών σημάτων. Επίσης θα πρέπει να αποφεύγουν και 
υπερβολικές απαιτήσεις αποζημίωσης. 
Στα πλαίσια αυτά η ΟΚΕ υποστηρίζει την άποψη ότι η Επιτροπή θα πρέπει να λάβει 
συγκεκριμένες εγγυήσεις από τις γιουγκοσλαβικές αρχές ώστε να μην αναγκαστούν τα κράτη 
μέλη της Κοινότητας να εφαρμόσουν αυστηρότερο έλεγχο στα σύνορα, πράγμα που θα ήταν σε 
βάρος των γιουγκοσλαβικών εξαγωγών και των εμπορικών συναλλαγών μεταξύ της Κοινότη­
τας και της Γιουγκοσλαβίας γενικά. 
8. Η συνεργασία μεταξύ γιουγκοσλαβικών και κοινοτικών επιχειρήσεσων έχει εξαιρετική 
σημασία. Η ΟΚΕ έχει τη γνώμη ότι η συνεργασία αυτή στη Γιουγκοσλαβία και σε τρίτες 
χώρες θα πρέπει να υποστηριχθεί από την Κοινότητα, ιδιαίτερα με τη βελτίωση της 
πληροφόρησης. 
9. Η ΟΚΕ θεωρεί επιθυμητό να ενισχυθεί η διεπιχειρησιακή συνεργασία. Στο πλαίσιο αυτό 
τονίζει τη σημασία των προτάσεων που συζητήθηκαν στο κοινοβούλιο της Γιουγκοσλαβίας οι 
οποίες αποσκοπούν, μεταξύ άλλων, στα ακόλουθα: να καταστεί δυνατή η συμμετοχή στο 
κεφάλαιο με περισσότερο από 49 % · να οργανωθεί ορθότερα η επιρροή των κοινοτικών εταίρων 
στις αποφάσεις σχετικά με τη διαχείριση των κοινών επιχειρήσεων να ελευθερωθούν οι 
μεταβιβάσεις κερδών. 
10. Η βελτίωση της ποιότητας της παροχής υπηρεσιών των τουριστικών επιχειρήσεων και η 
ανταπόκριση της ποιότητας των τουριστικών εγκαταστάσεων στη διαφήμιση που τους γίνεται 
έχουν μεγάλη σημασία για την περαιτέρω ανάπτυξη του τουρισμού που έχει θετικές επιπτώσεις 
στην απασχόληση και στα συναλλαγματικά διαθέσιμα. Από αυτή την άποψη η εκπαίδευση 
στελεχών στον τουριστικό τομέα αξίζει να υποστηριχθεί ιδιαίτερα από την Κοινότητα. 
11. Η ΟΚΕ τάσσεται υπέρ της χορήγησης συμπληρωματικών δανείων από την Ευρωπαϊκή 
Τράπεζα Επενδύσεων για την ανάπτυξη των οδικών και σιδηροδρομικών υποδομών της 
Γιουγκοσλαβίας, όταν τα δάνεια αυτά ευνοούν και τον κοινοτικό τομέα υποδομών. 
12. Η ΟΚΕ θεωρεί σκόπιμο να υποστηριχθούν επίσης οι πρωτοβουλίες στον ενεργειακό 
τομέα (υδροηλεκτρικοί σταθμοί, κλπ.) και οι πρωτοβουλίες που αποσκοπούν στην αξιοποίηση 
των πρώτων υλών των χωρών: έτσι θα μπορούσαν να δημιουργηθούν νέες ροές εξαγωγών προς 
την Ευρωπαϊκή Κοινότητα. 
Αριθ. C 307/28 Επίσημη Εφημερίδα των Ευρωπαϊκών Κοινοτήτων 19. 11.84 
13. Με την προοπτική περαιτέρω διαπραγματεύσεων μεταξύ της Γιουγκοσλαβίας και της 
Κοινότητας και στα πλαίσια των αποφάσεων που πρόκειται να ληφθούν σε επίπεδο Συμβουλίου 
Συνεργασίας, η ΟΚΕ υποστηρίζει: 
— μια κοινοτική παρά διμερή προσέγγιση για τα θέματα μεταφορών που αφορούν τη 
Γιουγκοσλαβία και τα κράτη μέλη, 
— τη θέσπιση κοινωνικών διατάξεων που διασφαλίζουν σε μεγάλο βαθμό τα δικαιώματα 
κοινωνικής ασφάλειας των γιουγκοσλάβων που απασχολούνται στην Κοινότητα. Για τους 
γιουγκοσλάβους εργαζομένους που επιθυμούν να επιστρέψουν στην πατρίδα τους θα πρέπει 
να εξετασθούν ειδικά μέτρα, 
— τη λήψη των κοινών μέτρων ανάμεσα στη Γιουγκοσλαβία και την Κοινότητα στον τομέα του 
περιβάλλοντος, 
— την τόνωση της τεχνικής και οικονομικής συνεργασίας σε όλους τους άλλους τομείς κοινού 
ενδιαφέροντος, 
— τη θέσπιση ειδικών διατάξεων ώστε να συμμετέχουν οι οικονομικοί και κοινωνικοί κύκλοι 
στην υλοποίηση της σύμβασης συνεργασίας, 
— την απόδοση ιδιαίτερης προσοχής στις οικονομικές και κοινωνικές ιδιομορφίες των 
μεθοριακών περιοχών, αποφεύγοντας κυρίως την εφαρμογή νομισματικών και διοικητικών 
μέτρων που θα μπορούσαν να επηρεάσουν δυσμενώς τις οικονομικές σχέσεις, και ιδιαίτερα 
τις εμπορικές συναλλαγές μεταξύ των περιοχών αυτών. 
Βρυξέλλες, 27 Σεπτεμβρίου 1984. 
Ο Πρόεδρος 
της Οικονομικής και Κοινωνικής 
Επιτροπής 
Francois CEYRAC 
Γνωμοδότηση για την ιατρική της εργασίας 
(84/C 307/11) 
Α. ΝΟΜΙΚΗ ΒΑΣΗ ΤΗΣ ΓΝΟΜΟΔΟΤΗΣΗΣ 
Στις 26 και 27 Οκτωβρίου 1983, η Οικονομική και Κοινωνική Επιτροπή αποφάσισε, σύμφωνα με 
το άρθρο 20 τέταρτο εδάφιο του εσωτερικού της κανονισμού, να καταρτίσει γνωμοδότηση για 
την ιατρική της εργασίας. 
Διαδικασία: 
Το Τμήμα Κοινωνικών Υποθέσεων, στο οποίο ανατέθηκε η προετοιμασία των σχετικών 
εργασιών, υιοθέτησε τη γνωμοδότηση του στις 13 Σεπτεμβρίου 1984 με βάση την εισήγηση του 
κ. Mourgues. 
Β. ΓΝΩΜΟΔΟΤΗΣΗ ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ 
Η Οικονομική και Κοινωνική Επιτροπή (ΟΚΕ), κατά τη 219η σύνοδο ολομέλειας της, 
συνεδρίαση της 27ης Σεπτεμβρίου 1984, υιοθέτησε, με 75 ψήφους υπέρ, 8 κατά και 2 αποχές, την 
ακόλουθη γνωμοδότηση: 
1. Εισαγωγή 
1.1. Η γνωμοδότηση πρωτοβουλίας για την ιατρική της 
εργασίας αποτελεί εκδήλωση της μόνιμης μέριμνας της 
ΟΚΕ για τη βελτίωση της προστασίας της υγείας και της 
ασφάλειας των εργαζομένων στον τόπο εργασίας. Πρόσφατα μάλιστα η ΟΚΕ εξέφρασε τη μέριμνα της αυτή 
στη γνωμοδότηση της σχετικά με το δεύτερο πρόγραμμα 
δράσης των Ευρωπαϊκών Κοινοτήτων όσον αφορά την 
ασφάλεια και την υγεία στον τόπο εργασίας 0)· 
(') ΕΕ αριθ. C 176 της 4. 7. 1983.